Specialiųjų pirkimo sąlygų **4 priedas** „Tiekėjų kvalifikacijos reikalavimai“

**KVALIFIKACIJOS REIKALAVIMAI TIEKĖJUI**

**Foninio povandeninio triukšmo matavimŲ ir erdviniO modeliavimO, jūros rajono aplinkos būklės pagal erdvinio triukšmo lygį vertinimo PASLAUGOS**

1. Tiekėjo kvalifikacija turi atitikti šiame priede nustatytus reikalavimus kvalifikacijai.
2. Tiekėjas gali remtis kitų ūkio subjektų pajėgumais.
3. Kai tiekėjas remiasi kitų ūkio subjektų pajėgumais, kad atitiktų nustatytus kvalifikacijos reikalavimus, jie privalo prisiimti solidarią atsakomybę už sutarties įvykdymą.
4. Jei tiekėjas (jo pasitelkiami specialistai) pats atitinka nustatytus kvalifikacijos reikalavimus, tačiau ketina pasitelkti subtiekėjus (jo specialistus) – tokiu atveju subtiekėjų specialistai privalo atitikti nustatytus kvalifikacinius reikalavimus, jeigu subtiekėjai (jų darbuotojai) patys vykdys tą pirkimo sutarties dalį, kuriai reikia nustatytos kvalifikacijos.
5. Jeigu tiekėjo pasitelkiami specialistai yra subtiekėjo / ūkio subjekto, kurio pajėgumais tiekėjas remiasi, darbuotojai, tiekėjas kartu su pasiūlymu privalo pateikti dokumento, įrodančio, kad specialistą ir subtiekėją / ūkio subjektą, kurio pajėgumais tiekėjas remiasi, sieja teisinio pobūdžio ryšiai (t. y. darbo santykiai pagal darbo sutartį), kopija arba kiti dokumentai (pavyzdžiui, subtiekėjo / ūkio subjekto, kurio pajėgumais tiekėjas remiasi, pažyma, kad pasitelkiamas specialistas yra jo darbuotojas).
6. Jeigu tiekėjo siūlomi specialistai nėra jo ar subtiekėjo / ūkio subjekto, kurio pajėgumais tiekėjas remiasi, darbuotojai (t. y. kvazisubtiekėjai), privalo būti pateikta tiekėjo ar subtiekėjo / ūkio subjekto, kurio pajėgumais tiekėjas remiasi, ir siūlomo specialisto teisinio pobūdžio ryšius pagrindžiančio dokumento ‒ dvišalio (tiekėjo ar subtiekėjo / ūkio subjekto, kurio pajėgumais tiekėjas remiasi, ir būsimo darbuotojo (specialisto) pasirašyto dokumento ‒ ketinimo protokolo ar preliminaraus susitarimo dėl darbo santykių sukūrimo pagal darbo sutartį) kopija.
7. Tiekėjui nedraudžiama remtis sutartimi, kurią tiekėjas vykdė ne vienas, bet kartu su kitais ūkio subjektais. Tačiau tokiu atveju bus vertinami būtent **konkretaus tiekėjo, dalyvaujančio viešajame pirkime, suteiktos paslaugos, jų apimtis, vertė, o ne visas vykdytos sutarties objektas**.
8. Tais atvejais, kai tiekėjas naudojasi (naudosis) trečiųjų asmenų, kurie tiesiogiai aktyviai, savo veiksmais neprisidės prie pirkimo vykdytojo poreikio įsigyti pirkimo objektą tenkinimo (tiesiogiai neteiks dalies paslaugų, tiesiogiai neprisidės prie prekių tiekimo, neprisiims solidarios atsakomybės už sutarties vykdymą ar kitaip tiesiogiai nedalyvaus vykdant pirkimo sutartį), priemonėmis (*pavyzdžiui, tik išnuomos patalpas, išnuomos įrangą ar pan.*), tiekėjas, neprivalo teikti jų Europos bendrąjį viešųjų pirkimų dokumento (toliau – EBVPD) ir pašalinimo pagrindų nebuvimą įrodančių dokumentų, tačiau, teikdamas pasiūlymą, turi pareigą įrodyti, kad atitinkamomis konkrečiomis trečiojo asmens priemonėmis jis galės naudotis sutarties vykdymo laikotarpiu (teikiant pasiūlymą nurodyti tuos trečiuosius asmenis ir informaciją apie su jais pasirašytas sutartis, ketinimo protokolus ir pan.). Tokiu atveju laikoma, kad tiekėjas pats turi atitinkamą kvalifikaciją, nepriklausomai nuo to, kokiais pagrindais (nuosavybės, nuomos ar kitais) naudojasi ar naudosis sutarties vykdymo metu atitinkamas priemones.
9. Šiame priede reikalaujamą kvalifikaciją tiekėjai (ar jų personalas) privalo būti įgiję iki pasiūlymų pateikimo termino pabaigos.
10. Įgaliotoji organizacija bet kuriuo pirkimo procedūros metu gali paprašyti dalyvių pateikti visus ar dalį dokumentų, patvirtinančių jų atitiktį nustatytiems kvalifikacijos reikalavimams, jeigu tai būtina siekiant užtikrinti tinkamą pirkimo procedūros atlikimą.

*1 lentelė*

|  |  |  |
| --- | --- | --- |
| **Eil. Nr.** | **Kvalifikacijos reikalavimai** | **Atitiktį reikalavimui įrodantys dokumentai** |
| 1. | **Tiekėjas** per paskutinius 6 (šešerius) metus iki pasiūlymų pateikimo termino pabaigos pagal vieną ar daugiau sutarčių yra savo jėgomis suteikęs paslaugų, susijusių su povandeninio triukšmo erdviniu modeliavimu ar povandeninio triukšmo programinės įrangos kūrimu, paslaugų susijusių su erdvinio povandeninio triukšmo modeliavimo produktų tiekimo rinkai ar povandeninio triukšmo matavimu ir vertinimu, kurių bendra vertė yra ne mažesnė kaip 69 000,00 Eur be PVM. | 1. Pateikiamas per pastaruosius 6 (šešerius) metus suteiktų paslaugų sąrašas su trumpu aprašymu, kuriame turi būti nurodyta sutartis (-ys), sutarčių objektus, paslaugų pagal sutartis ir pirkimo objektą vertės ir paslaugų gavėjai (tiek viešieji, tiek privatieji), jų kontaktai (kontaktinio asmens vardas pavardė, pareigos, tel. Nr., el. pašto adresas).   Informacija apie tiekėjo patirtį teikiama **kartu su pasiūlymu**pagal *Specialiųjų pirkimo sąlygų 7 priedo „Tiekėjo patirtis ir siūlomų specialistų sąrašas“* 1 lentelę.     1. Įrodymus apie tiekėjo tinkamą paslaugų suteikimą pateikti turės tik nustatytas ekonomiškai naudingiausią pasiūlymą pateikęs tiekėjas (galimas pirkimo laimėtojas):   užsakovo atsiliepimas arba pažyma arba priėmimo/perdavimo aktas arba kitas lygiavertis dokumentas, kuriame būtų nurodytos paslaugų pagal sutartis ir pirkimo objektą vertės, paslaugų teikimo laikotarpis (pradžia, pabaiga, nurodomi metai, mėnuo, diena) ir patvirtinimas, kad paslaugos buvo suteiktos tinkamai.  ***Pateikiami dokumentai elektroninėje formoje CVP IS priemonėmis.*** |
| 2. | Tiekėjas, paslaugų teikimo sutarties vykdymui, privalo turėti kvalifikuotus specialistus, atitinkančius žemiau nurodytus kvalifikacijos reikalavimus. (T*as pats specialistas gali būti siūlomas kelioms pozicijoms, jei specialisto kvalifikacija atitinka visus kitos pozicijos specialistui nustatytus kvalifikacijos reikalavimus)*:  2.1. **Pagrindinis specialistas – tyrimų (projektų) vadovas** turi:  2.1.1. turėti aukštąjį universitetinį išsilavinimą gamtos mokslų studijų srities *ekologijos ir aplinkotyros* kryptiesarba technologijos mokslų studijų srities *matavimų inžinerijos arba* *aplinkos inžinerijos* krypties arba jam prilyginamą išsilavinimą;  2.1.2. būti per paskutinius 6 (šešerius) metus iki pasiūlymų pateikimo termino pabaigos vadovavęs įgyvendinant bent 1 (vieną) sutartį, kurios apimtyje buvo atliekamas povandeninio foninio triukšmo erdvinis modeliavimas ar povandeninio foninio triukšmo matavimai ir aplinkos būklės vertinimas pagal juos.  2.2. **Povandeninio triukšmo specialistas** turi:  2.2.1. turėti aukštąjį universitetinį išsilavinimą gamtos mokslų studijų srities *ekologijos ir aplinkotyros krypties* arba technologijos mokslų studijų srities *matavimų inžinerijos arba* *aplinkos inžinerijos* krypties arba jam prilyginamą išsilavinimą;  2.2.2. būti per paskutinius 6 (šešerius) metus iki pasiūlymų pateikimo termino pabaigos dalyvavęs įgyvendinant bent 1 (vieną) sutartį, kurios apimtyje atliko povandeninio foninio triukšmo erdvinį modeliavimą ar povandeninio foninio triukšmo matavimus. | Pateikiama informacija pagal Specialiųjų pirkimo sąlygų 7 priedo *„Tiekėjų patirtis ir siūlomų specialistų sąrašas“* 2 ir 3 lenteles:  1) Siūlomų specialistų, atsakingų už sutarties vykdymą, sąrašas (patvirtintas tiekėjo vadovo ar jo įgalioto asmens parašu), kuriame turi būti nurodyta siūlomų specialistų   * vardai, pavardės; * specialistų ryšys su tiekėju – ar siūlomas specialistas yra Tiekėjo/ ūkio subjektų grupės nario arba Ūkio subjekto, kurio pajėgumais remiamasi darbuotojas, kvazisubtiekėjas; * specialistų išsilavinimas: mokymo įstaiga, baigimo metai, studijų sritis, studijų kryptis.  1. Kiekvieno siūlomo specialisto gyvenimo aprašymas (CV), kuriame pateikiama trumpa informacija, įrodanti specialisto atitikimą nustatytiems kvalifikacijos reikalavimams. 2. Sutarčių sąrašas, kuriame nurodytas  * sutarties pavadinimas ir numeris; * užsakovas ir jo kontaktiniai duomenys; * specialisto patirties (sutartyje (jos dalyje) atliktų funkcijų arba veiklų) aprašymas; * specialisto vykdytų veiklų sutartyje (jos dalyje) vykdymo pradžios ir pabaigos laikotarpiai (datos: metai, mėnuo, diena).   **Perkančiajai organizacijai kilus įtarimų dėl turimos pateiktos patirties turi teisę reikalauti pateikti įvykdytų ar vykdomų sutarčių kopijas arba išrašus iš sutarčių bei sutarties objektą apibūdinančius dokumentus (pvz., techninę užduotį) arba be išankstinio įspėjimo susisiekti su Tiekėjo nurodytu užsakovo atstovu.**  ***Pateikiami dokumentai elektroninėje formoje CVP IS priemonėmis.*** |

**Pastabos:**

1. Sutartis ar jos dalis gali būti pradėta vykdyti anksčiau, nei prieš nurodytą terminą, tačiau sutarties įvykdymo pabaiga turi patekti į nurodytą terminą, skaičiuojant nuo pasiūlymų pateikimo termino dienos.
2. Sutartis ar jos dalis susijusi su nurodytomis veiklomis, turi būti tinkamai įgyvendinta. Sutartis laikoma **tinkamai** **įgyvendinta,** kai iki pasiūlymų pateikimo termino pabaigos paslaugos suteiktos ir **pasirašytas paslaugų priėmimo-perdavimo aktas ar kitas paslaugų suteikimą patvirtinantis dokumentas.**
3. Jei tiekėjas teikia informaciją dėl tebevykdomos sutarties, kurios pagrindu atitinkamas ekspertas jau atliko (pilnai įgyvendino) jam priskirtas funkcijas (atitinkančias nustatytus kvalifikacijos reikalavimus), laikoma, kad ekspertas atitinka jam keliamus minimalius kvalifikacijos reikalavimus, t. y. **tinkamai įgyvendino** sutartį. Tokiu atveju tiekėjas turi pateikti šią aplinkybę aiškiai patvirtinantį dokumentą (pvz., pasirašytas paslaugų perdavimo-priėmimo aktas, kuriame būtų įvardintos suteiktos paslaugos bei šias paslaugas suteikęs asmuo).